《春尽》
元代·方回

时时屈指春余几，日日攒眉雨不晴。
邂逅三年为此客，蹉跎一事竟何成。
牡丹花过劳乡梦，石首鱼来听市声。
自古忍穷尽豪杰，囊无挑药未须惊。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。